**Bola sepak Gael** (bahasa Ireland: *Peil Ghaelach* atau *Caid*, bahasa Inggeris: *Gaelic football*code: en is deprecated ), adalah sebuah sukan berpasukan yang khusus wujud di pulau Ireland. Sukan ini dimainkan antara dua pasukan terdiri daripada 15 pemain di atas padang rumput segi empat tepat. Objektif sukan ini adalah dengan menjaringkan mata gol dengan menendang atau menumbuk bola ke gawang pasukan lain (3 mata) atau antara dua palang tegak di atas gol dan di atas palang silang 2.5 meter (8.2 ka) atas tanah (1 mata).

Sejarah perkembangan
--------------------

Seberapa banyak jenis sukan yang melibatkan perebutan bola antara pasukan telah lama wujud yang kemudiannya menjadi masyhur dimainkan secara meluas dalam kalangan bangsawan dan orang kebanyakan pada abad ke-17. Sukan-sukan bola ini mula dibezakan dengan nama *caid*, di Kerry terutamanya di Semenanjung Dingle.

Persatuan Olahraga Gael (*Gaelic Athletic Association*, GAA) mula menyeragamkan kesemua bentuk-bentuk sukan bola ini pada 1887 melalui penggubalan peraturan tatamain yang bertujuan membezakan permainan yang lazim dalam kalangan masyarakat Ireland dengan bentuk-bentuk sukan lazim lain yang dianggap terasing seperti bola sepak persatuan (*association football*) yang dianggap sebagai sukan lebih lazim di United Kingdom. Peraturan memain bola sepak jenis baru ini dirangkakan Maurice Davin dan digunapakai buat kali pertama dalam suaut pertandingan dilangsungkan berdekatan Callan, Co Kilkenny pada Februari 1885. Peraturan-peraturan ini kemudiannya disempurnakan Davin untuk diterbitkan dalam majalah *United Ireland* dua tahun kemudian pada tanggal 7 Februari.

Kelengkapan
-----------

Tatarajah[*pautan mati kekal*] padang bola sepak Gael 
### Padang

Padang sukan ini hampir mirip padang ragbi dari seginrekaan namun bersaiz lebih besar: ia terdiri daripada suatu lapangan beralas rumput berbemtuk segi empat tepat dengan ukuran panjang 130–145 meter (142–159 ela) dan 80–90 m (87–98 yd) lebar. Terdapat tiang gawang berbentuk H pada setiap hujung dibentuk oleh dua tiang menegak setinggi 6–7 meter (20–23 kaki) dijarakkan sebanyak 6.5 m (21 ka) dan dihubungkan 2.5 m (8.2 ka) atas tanah. Jaring yang melebar di belakang matlamat dilampirkan pada palang gawang dan jawatan gol yang lebih rendah. Padang yang sama digunakan untuk melontar. Garisan ditandakan pada jarak 13 meter, 20 meter, dan 45 meter (65 m dalam pemisahan) dari setiap garisan akhir. Padang dan gawang yang lebih kecil digunakan oleh pasukan remaja.

### Bola

Permainan ini dimainkan dengan bola khusus diperbuat daripada 18 panel kulit haiwan yang dijahit mirip bola tampar tradisional dengan saiz lebih besar berlilitan 68–70 cm (27–28 in) dan berat kering antara 480–500 g (17–18 oz). Ia boleh ditendang ataupun diserviskan menggunakan sisi buku lima menggunakan buku ibu jari.

Peraturan
---------

Sebuah pasukan terdiri daripada lima belas pemain.

Rujukan
-------

1. ↑  Orejan, Jaime (Spring 2006). "The History of Gaelic Football and the Gaelic Athletic Association" (PDF). *Sport Management and Related Topic Journal*. **2** (2): 46. Dicapai pada 3 January 2017.
2. ↑  "Pupil Worksheets SEN" (PDF). Diarkibkan daripada yang asal (PDF) pada 19 Julai 2008.
3. ↑  "GAA pitch size". BBC Sport NI. 11 October 2005. Dicapai pada 18 September 2009.
4. ↑  "GAA Official Guide 2016, Part 2, Rule 4.4 ii (p.16)" (PDF). Diarkibkan daripada yang asal (PDF) pada 2017-01-03. Dicapai pada 2019-12-13.
5. ↑  *GAA Official Guide – Part 2* (PDF). Gaelic Athletic Association. 2009. m/s. 8. Diarkibkan daripada yang asal (PDF) pada 31 Mei 2016. Dicapai pada 26 Ogos 2016. A team shall consist of fifteen players.